cyanic-selkie/wikianc huggingface dataset:
গণিত
১৭শ শতক পর্যন্ত কেবল পাটীগণিত, বীজগণিত ও জ্যামিতিকে গাণিতিক শাস্ত্র হিসেবে গণ্য করা হত। সেসময় গণিত দর্শন ও বিজ্ঞানের চেয়ে কোন পৃথক শাস্ত্র ছিল না। আধুনিক যুগে এসে গণিত বলতে যা বোঝায়, তার গোড়াপত্তন করেন প্রাচীন গ্রিকেরা, পরে মুসলমান পণ্ডিতেরা এগুলি সংরক্ষণ করেন, অনেক গবেষণা করেন এবং খ্রিস্টান পুরোহিতেরা মধ্যযুগে এগুলি ধরে রাখেন। তবে এর সমান্তরালে ভারতে এবং চীন-জাপানেও প্রাচীন যুগ ও মধ্যযুগে স্বতন্ত্রভাবে উচ্চমানের গণিতচর্চা করা হত। ভারতীয় গণিত প্রাথমিক ইসলামী গণিতের উপর গভীর প্রভাব ফেলেছিল। ১৭শ শতকে এসে আইজাক নিউটন ও গটফ্রিড লাইবনিৎসের ক্যালকুলাস উদ্ভাবন এবং ১৮শ শতকে অগুস্তঁ লুই কোশি ও তার সমসাময়িক গণিতবিদদের উদ্ভাবিত কঠোর গাণিতিক বিশ্লেষণ পদ্ধতিগুলির উদ্ভাবন গণিতকে একটি একক, স্বকীয় শাস্ত্রে পরিণত করে। তবে ১৯শ শতক পর্যন্ত কেবল পদার্থবিজ্ঞানী, রসায়নবিদ ও প্রকৌশলীরাই গণিত ব্যবহার করতেন।
গোর্খাল্যান্ড আঞ্চলিক প্রশাসন
বর্তমানে গোর্খাল্যান্ড আঞ্চলিক প্রশাসন দার্জিলিং জেলার তিনটি পার্বত্য মহকুমা (দার্জিলিং সদর, কার্শিয়াং ও মিরিক), শিলিগুড়ি মহকুমার কিছু অঞ্চল এবং কালিম্পং জেলা নিয়ে গঠিত।
প্রেক্ষাপট
উত্তর পশ্চিমবঙ্গের দার্জিলিং ও ডুয়ার্স অঞ্চলের নেপালি-ভাষাভাষী গোর্খা জনগোষ্ঠী নিজেদের জন্য যে স্বতন্ত্র রাজ্যের দাবি করছিলেন, তার প্রস্তাবিত নাম ছিল গোর্খাল্যান্ড। গোর্খাল্যান্ড নামটি গোর্খা ন্যাশানাল লিবারেশন ফ্রন্ট নেতা সুভাষ ঘিসিং-এর দেওয়া। উল্লেখ্য, ঘিসিং ১৯৮০-এর দশক থেকে গোর্খাল্যান্ড রাজ্যের দাবিতে সহিংস আন্দোলন চালিয়ে আসছিলেন। ১৯৮৮ সালে দার্জিলিং গোর্খা পার্বত্য পর্ষদ (ডিজিএইচসি) স্থাপিত হলে আন্দোলন স্তিমিত হয়ে পড়ে। কিন্তু ডিজিএইচসি দার্জিলিং-এর পাহাড়বাসীদের আকাঙ্ক্ষা পূরণে ব্যর্থ হওয়ায় সুভাষ ঘিসিং-এর পতন ঘটে। ২০০৭ সালে বিমল গুরুং-এর নেতৃত্বে গোর্খা জনমুক্তি মোর্চা (জিজেএম) নামে অপর একটি রাজনৈতিক দল গোর্খাল্যান্ড রাজ্যের দাবিতে দ্বিতীয় আন্দোলন শুরু করে।
জিটিএ গঠন
গোর্খাল্যান্ড রাজ্যের দাবিতে তিন বছর আন্দোলনের পরে জিজেএম রাজ্য সরকারের সঙ্গে আলোচনার পর দার্জিলিং পাহাড়ের জন্য একটি আধা-স্বশাসিত পর্ষদ স্থাপনে রাজি হয়। পশ্চিমবঙ্গ বিধানসভায় শীঘ্রই জিটিএ গঠনের জন্য একটি বিল পেশ করা হবে। জিটিএ-এর প্রশাসনিক, কার্যনির্বাহী ও অর্থনৈতিক ক্ষমতা থাকলেও আইন প্রণয়নের ক্ষমতা থাকবে না।
গণিত
১৯শ শতকের শুরুতে তাত্ত্বিক পদার্থবিজ্ঞানের যে আধুনিক ধারা সূচিত হয়, সে-সংক্রান্ত গবেষণাগুলির ফলাফল প্রকাশের জন্য জটিল গাণিতিক মডেল উদ্ভাবন করা হয়। বিশুদ্ধ গণিতের বিভিন্ন ক্ষেত্রে গবেষণায় জোয়ার আসে। অন্যদিকে ২০শ শতকের মাঝামাঝি সময়ে কম্পিউটারের আবিষ্কার এ-সংক্রান্ত সাংখ্যিক পদ্ধতিগুলির গবেষণা বৃদ্ধি করে।
ইতিহাস ও গণিতবিশ্ব
thumbnail|left|বিখ্যাত গ্রিক গণিতবিদ [[পিথাগোরাস|পীথাগোরাস (৫৭০-৪৯৫ খ্রিষ্টপূর্ব)]] গণনা করা ছিল আদিমতম গাণিতিক কর্মকাণ্ড। আদিম মানুষেরা পশু ও বাণিজ্যের হিসাব রাখতে গণনা করত। আদিম সংখ্যা ব্যবস্থাগুলি প্রায় নিশ্চিতভাবেই ছিল এক বা দুই হাতের আঙুল ব্যবহার করে সৃষ্ট। বর্তমানের ৫ ও ১০-ভিত্তিক সংখ্যা ব্যবস্থার বিস্তার এরই সাক্ষ্য দেয়। মানুষ যখন সংখ্যাগুলিকে বাস্তব বস্তু থেকে পৃথক ধারণা হিসেবে গণ্য করা শিখল এবং যোগ, বিয়োগ, গুণ, ভাগ --- এই চারটি মৌলিক অপারেশন বা প্রক্রিয়া উদ্ভাবন করল, তখনই পাটীগণিতের যাত্রা শুরু হল। আর জ্যামিতির শুরু হয়েছিল রেখা ও বৃত্তের মত সরল ধারণাগুলি দিয়ে। গণিতের পরবর্তী উন্নতির জন্য চলে যেতে হবে খ্রিস্টপূর্ব ২০০০ অব্দে, যখন ব্যাবিলনীয় ও মিশরীয় সভ্যতা বিকাশ লাভ করেছিল।
প্রাচীন মেসোপটেমিয়ার ব্যাবিলনীয়রা এবং নীল নদের অববাহিকায় প্রাচীন মিশরীয়রা সুশৃঙ্খল গণিতের প্রাচীনতম নিদর্শন রেখে গেছে। তাদের গণিতে পাটীগণিতের প্রাধান্য ছিল। জ্যামিতিতে পরিমাপ ও গণনাকে প্রাধান্য দেয়া হয়, স্বতঃসিদ্ধ বা প্রমাণের কোন নিদর্শন এগুলিতে পাওয়া যায় না।
প্রাচীন ব্যাবিলনীয়দের গণিত
ব্যাবিলনিয়ার গণিত সম্পর্কে আমরা জানতে পারি এই সভ্যতার নিদর্শনবাহী কাদামাটির চাঙড় থেকে, যেগুলির উপর ব্যাবিলনীয়রা কীলক আকৃতির খোদাই করে করে লিখত। এই লেখাগুলিকে কিউনিফর্ম বলা হয়। সবচেয়ে প্রাচীন চাঙড়গুলি খ্রিস্টপূর্ব ৩০০০ অব্দ সালের বলে ধারণা করা হয়। খোদাইগুলির বেশির ভাগ গণিতই ছিল বাণিজ্য বিষয়ক। ব্যাবিলনীয়রা অর্থ ও পণ্যদ্রব্য আদানপ্রদানের জন্য পাটীগণিত ও সরল বীজগণিত ব্যবহার করত। তারা সরল ও যৌগিক সুদ গণনা করতে পারত, কর গণনা করতে পারত, এবং রাষ্ট্র, ধর্মালয় ও জনগণের মধ্যে সম্পদ কীভাবে বন্টিত হবে তা হিসাব করতে পারত। খাল কাটা, শস্যাগার নির্মাণ ও অন্যান্য সরকারি কাজকর্মের জন্য পাটীগণিত ও জ্যামিতির ব্যবহার হত। শস্য বপন ও ধর্মীয় ঘটনাবলির জন্য পঞ্জিকা নির্ধারণেও গণিতের ব্যবহার ছিল। বৃত্তকে ৩৬০টি ভাগে বা ডিগ্রীতে বিভক্ত করা এবং প্রতি ডিগ্রী ও মিনিটকে আরও ৬০টি ভাগে বিভক্ত করার রীতি ব্যাবিলনীয় জ্যোতির্বিজ্ঞান থেকে এসেছে। ব্যাবিলনীয়রাই একেক দিনকে ২৪ ঘণ্টায়, প্রতি ঘণ্টাকে ৬০ মিনিট ও প্রতি মিনিটকে ৬০ সেকেন্ডে ভাগ করে। তাদের সংখ্যা ব্যবস্থা ছিল ৬০-ভিত্তিক। ১-কে একটি কীলকাকৃতি খাঁজ দিয়ে নির্দেশ করা হত এবং এটি বারবার লিখে ৯ পর্যন্ত নির্দেশ করা হত। ১১ থেকে ৫৯ পর্যন্ত সংখ্যাগুলি ১ এবং ১০-এর জন্য ব্যবহৃত চিহ্ন ব্যবহার করে নির্দেশ করা হত। ৬০-এর চেয়ে বড় সংখ্যার জন্য ব্যাবিলনীয়রা একটি স্থাননির্দেশক চিহ্ন ব্যবহার করত। স্থানিক মানের এই ধারণার উদ্ভাবন গণনাকে অনেক এগিয়ে দেয়। এর ফলে একই প্রতীক বিভিন্ন স্থানে বসিয়ে একাধিক মান নির্দেশ করা সম্ভব হয়। ব্যাবলিনীয়দের সংখ্যা ব্যবস্থায় ভগ্নাংশও নির্দেশ করা যেত। তবে তাদের ব্যবস্থায় শূন্য ছিল না, এবং এর ফলে দ্ব্যর্থতার সৃষ্টি হয়।
ব্যাবিলনীয়রা বিপরীত সংখ্যা, বর্গ সংখ্যা, বর্গমূল, ঘন সংখ্যা ও ঘনমূল, এবং যৌগিক সুদের সারণী প্রস্তুত করেছিল। তারা ২-এর বর্গমূলের একটি ভাল আসন্ন মান নির্ধারণ করতে পেরেছিল। কিউনিফর্ম চাঙড়গুলি থেকে আরও প্রমাণ পাওয়া গেছে যে ব্যাবিলনীয়রা দ্বিঘাত সমীকরণের সমাধানের সূত্র আবিষ্কার করেছিল এবং তারা দশটি অজানা রাশি বিশিষ্ট দশটি সমীকরণের ব্যবস্থা সমাধান করতে পারত।
জ্যামিতিতে ব্যাবিলনীয়রা সদৃশ ত্রিভুজের একই বাহুগুলির মধ্যে সমানুপাতিকতার সম্পর্কের ব্যাপারে অবহিত ছিল। তারা পীথাগোরাসের উপপাদ্য ব্যবহার করে সমস্যা সমাধান করতে পারত এবং অর্ধবৃত্তের উপর অঙ্কিত কোণ যে সমকোণ হয়, তা জানত। তারা সরল সমঢতলীয় বিভিন্ন চিত্র যেমন সুষম বহুভুজ, ইত্যাদির ক্ষেত্রফলের সূত্র এবং সরল ঘনবস্তুগুলির আয়তনের সূত্র বের করেছিল। তারা পাই-এর জন্য ৩-কে আসন্ন মান হিসেবে ব্যবহার করত।
প্রাচীন মিশরীয়দের গণিত
মিশরীয়রা তাদের স্তম্ভগুলিতে হায়ারোগ্লিফের মাধ্যমে সংখ্যা অঙ্কিত করেছিল, কিন্তু মিশরীয় গণিতের আসল নিদর্শন হল আনুমানিক ১৮০০ খ্রিস্টপূর্বাব্দের দুইটি প্যাপিরাস। এগুলিতে পাটীগণিত ও জ্যামিতির নানা সমস্যা আছে, যার মধ্যে বাস্তব সমস্যা যেমন নির্দিষ্ট পরিমাণ মদ তৈরির জন্য কতটুকু শস্য লাগবে, এক জাতের শস্য ব্যবহার করে মদের যে মান পাওয়া যায়, অন্য জাতের শস্য কতটুকু কাজে লাগিয়ে সেই একই মান পাওয়া যায়, তার সমস্যা।
মিশরীয় বেতন নির্ণয়ে, শস্যক্ষেত্রের ক্ষেত্রফল ও শস্যাগারের আয়তন নির্ণয়ে, কর নির্ণয়ে ও নির্দিষ্ট কাঠামোর জন্য প্রয়োজনীয় ইটের সংখ্যা বের করতে গণিতকে কাজে লাগাত। এছাড়াও পঞ্জিকা গণনাতেও তারা গণিতভিত্তিক জ্যোতির্বিজ্ঞান ব্যবহার করত। পঞ্জিকার সাহায্যে তারা ধর্মীয় ছুটির তারিখ ও নীল নদের বার্ষিক প্লাবনের সময় নির্দেশ করতে পারত।
মিশরীয়দের সংখ্যা ব্যবস্থা ছিল ১০-ভিত্তিক। তারা ১০-এর বিভিন্ন ঘাতের জন্য ভিন্ন ভিন্ন হায়ারোগ্লিফ প্রতীক ব্যবহার করত। তারা ১-এর প্রতীক পাঁচবার লিখে ৫, ১০-এর প্রতীক ৬ বার লিখে ৬০, আর ১০০-র প্রতীক ৩ বার লিখে ৩০০ নির্দেশ করত। একসাথে এই প্রতীকগুলি ৩৬৫ নির্দেশ করত।
সমসাময়িক যুগে গণিত
যদিও উপরের সমস্যাগুলি অত্যন্ত গুরুত্বপূর্ণ ছিল, তা সত্ত্বেও হিলবের্ট একটি ব্যাপার কল্পনায় আনতে পারেন নি, আর তা হল ডিজিটাল প্রোগ্রামযোগ্য গণকযন্ত্র তথা কম্পিউটারের উদ্ভাবন। কম্পিউটার গণিত নিয়ে গবেষণার প্রকৃতি পালটে দেয়। কম্পিউটারের উৎস হিসেবে পাস্কাল ও লাইবনিৎসের গণনাযন্ত্রিকা বা ক্যালকুলেটরকে গণ্য করা হলেও কেবল ১৯শ শতকে এসে ইংরেজ বিজ্ঞানী চার্লস ব্যাবেজ এমন একটি যন্ত্র নকশা করতে সক্ষম হন যা কাগজের টুকরা বা ফিতাতে লেখা নির্দেশমালা অনুসরণ করে স্বয়ংক্রিয়ভাবে গাণিতিক ক্রিয়া সম্পাদন করতে সক্ষম ছিল। ব্যাবেজের কল্পনাপ্রসূত যন্ত্র বাস্তবায়নের জন্য প্রয়োজনীয় সঠিক প্রযুক্তি তার আমলে লভ্য ছিল না। রিলে, বায়ুশূন্য নল ও ট্রানজিস্টরের উদ্ভাবনের পরে বড় মাপের প্রোগ্রামযোগ্য গণনা সম্পাদন করা সম্ভবপর হয়। এই প্রযুক্তিগত উন্নতি গণিতের বেশ কিছু শাখায় বড় ধরনের সাহায্য করে, যেমন সাংখ্যিক বিশ্লেষণ ও সসীম গণিতের মতো ক্ষেত্রগুলিতে। এছাড়া এর ফলে গণিতের নতুন নতুন শাখারও উদ্ভব হয়, যেমন অ্যালগোরিদমসমূহের গবেষণা। সংখ্যাতত্ত্ব, ব্যবকলনীয় সমীকরণ ও বিমূর্ত বীজগণিতের মত বিচিত্র সব ক্ষেত্রে কম্পিউটার প্রযুক্তি একটি শক্তিশালী উপকরণ হিসেবে ব্যবহৃত হতে শুরু করে। এছাড়া কম্পিউটারের সুবাদে এমন সব গাণিতিক সমস্যা সমাধান খুঁজে পাওয়া সম্ভব হয়, যেগুলি অতীতে করা সম্ভব ছিল না। যেমন ১৯শ শতকের মধ্যভাগে প্রস্তাবিত চার বর্ণ টপোগাণিতিক সমস্যাটি সমাধান করা সম্ভব হয়। চার বর্ণ উপপাদ্যটিতে বলা হয় যে যেকোনও মানচিত্র অঙ্কনের জন্য চারটি বর্ণ বা রঙই যথেষ্ট, সাথে শর্ত হল দুইটি পাশাপাশি দেশের বর্ণ ভিন্ন হতে হবে। ১৯৭৬ সালে মার্কিন যুক্তরাষ্ট্রের ইলিনয় বিশ্ববিদ্যালয়ের একটি উচ্চ গণনক্ষমতাবিশিষ্ট কম্পিউটার ব্যবহার করে উপপাদ্যটি প্রমাণ করে দেখানো হয়।
আধুনিক বিশ্বে গণিতের ক্ষেত্রে জ্ঞান যে গতিতে অগ্রসর হয়েছে, তা অতীতে কখনও ঘটেনি। যেসমস্ত তত্ত্ব অতীতে একে অপর থেকে সম্পূর্ণ স্বতন্ত্র হিসেবে গণ্য করা হত, সেগুলিকে একীভূত করে সম্পূর্ণতর ও আরও বিমূর্ত তত্ত্ব গঠন করা হয়েছে। যদিও সবচেয়ে গুরুত্বপূর্ণ সমস্যাগুলির সিংহভাগই সমাধান করা হয়েছে, বেশ কিছু সমস্যা যেমন রিমানের অনুমিতিটি এখনও মীমাংসিত হয়নি। একই সময়ে নতুন নতুন উদ্দীপনামূলক সমস্যা আবির্ভূত হয়ে চলেছে। আপাতদৃষ্টিতে গণিতের সবচেয়ে বিমূর্ত তত্ত্বগুলিও বাস্তবে প্রয়োগ খুঁজে পাচ্ছে।
পরিমাণ
আরও উন্নত সংখ্যাব্যবস্থায় পূর্ণসংখ্যাগুলি মূলদ সংখ্যার উপসেট হিসেবে পরিগণিত হয়। মূলদ সংখ্যাগুলি আবার বাস্তব সংখ্যার অন্তর্গত। বাস্তব সংখ্যাগুলি অবিচ্ছিন্ন রাশি বর্ণনা করতে ব্যবহার করা হয়। বাস্তব সংখ্যাগুলিকে আবার জটিল সংখ্যাতে সাধারণীকৃত করা হয়। জটিল সংখ্যাগুলিকে কোয়ার্টানায়ন ও অক্টোনায়োন-বিশিষ্ট সংখ্যাব্যবস্থায় সম্প্রসারিত করা যায়।
ফলিত গণিত
• বলবিদ্যা • গাণিতিক অর্থনীতি • গাণিতিক জীববিজ্ঞান • ক্রিপটোগ্রাফি • অপারেশনস রিসার্চ
পেশা হিসাবে গণিত
ফিল্ডস পদক হচ্ছে গণিতের সবচেয়ে মর্যাদাপূর্ণ পুরস্কার যেটি ১৯৩৬ সালে যাত্রা শুরু করে, বর্তমানে প্রতি চার বছর পরপর এই পুরস্কার দেওয়া হয়। এই পুরষ্কারটিকে গণিতে নোবেল পুরষ্কারের সমতুল্য হিসেবে বিবেচনা করা হয়। তেইশটি উন্মুক্ত সমস্যার একটি বিখ্যাত তালিকা ১৯০০ সালে জার্মান গণিতবিদ ডাভিড হিলবের্ট তৈরি করেন যেটাকে বলা হয় "Hilbert's problems". এই তালিকাটি গণিতবিদদের মধ্যে অনেক বড় আলোড়ন তৈরি করে। এই সমস্যা গুলোর মধ্যে নয়টি সমস্যার সমাধান করা হয়েছে। সাতটি গুরুত্বর্পূণ সমস্যার একটি নতুন তালিকা "Millennium Prize Problems" নামে ২০০০ সালে প্রকাশিত হয়। এর প্রত্যেকটি সমস্যার সমাধানের জন্য এক মিলিয়ন ইউএস ডলার পুরস্কার ঘোষণা করা হয়।
নিস্তারিণী কালীমন্দির, শেওড়াফুলি
নিস্তারিণী কালীমন্দির পশ্চিমবঙ্গের হুগলি জেলার শেওড়াফুলিতে অবস্থিত একটি প্রাচীন কালী মন্দির।
বিবরণ
১২৩৪ বঙ্গাব্দে শেওড়াফুলির জমিদার হরিশ্চন্দ্র রায় তার স্ত্রীর অপমৃত্যুর পর চূড়াবিহীন নিস্তারিণী কালীমন্দির প্রতিষ্ঠা করেন। এই মন্দিরে পঞ্চমুণ্ডির আসনে একটি তামার পদ্মাসনের ওপর বিগ্রহ প্রতিষ্ঠিত। কালীবিগ্রহের পদতলে শায়িত অবস্থায় শিব।
মেন্ডুরিম হটি
মেন্ডুরিম হটি হলেন একজন কসোভীয় পেশাদার ফুটবলার, যিনি কসোভো ফুটবল সুপারলীগের ক্লাব ফেরোনিকেয়ির হয়ে একজন আক্রমণভাগের খেলোয়াড় হিসেবে খেলেন।
২০১৭ সালের ২৫শে মার্চ, তিনি প্রজাতন্ত্রী আয়ারল্যান্ড অনূর্ধ্ব-২১ দলের বিরুদ্ধে কসোভো অনূর্ধ্ব-২১ দলের হয়ে অভিষেক করেন, উক্ত ম্যাচটি প্রজাতন্ত্রী আয়ারল্যান্ড ১–০ গোলে জয়লাভ করেছিল।
সামার রে
ড্যানিয়েল লুইস মইনেট (Summer Rae, ; জন্ম: ২৮ নভেম্বর ১৯৮৩) হলেন একজন মার্কিন পেশাদার কুস্তিগীর, মডেল, অভিনেত্রী এবং প্রাক্তন আমেরিকান ফুটবল খেলোয়াড়। তিনি ডাব্লিউডাব্লিউইতে সামার রে নামে কুস্তি করার জন্য সুপরিচিত। তিনি আপাতবাস্তব টেলিভিশন অনুষ্ঠান টোটাল ডিভাসের দ্বিতীয় এবং তৃতীয় মৌসুমের প্রধান চরিত্রেই অভিনয় করেইছেন। ডাব্লিউডাব্লিউইতে যোগদানের আগে মইনেট লিঞ্জারি ফুটবল লীগে শিকাগো ব্লিসের হয়ে খেলেছেন।
প্রারম্ভিক জীবন
মইনেট ১৯৮৩ সালের ২৮শে নভেম্বর তারিখে মার্কিন যুক্তরাষ্ট্রেইর নিউ ইয়র্কের ম্যানহাসেটে জন্মগ্রহণ করেইছেন। তার বাবা ফরাসি এবং মা ব্রিটিশ বংশোদ্ভূত ছিলেন। তিনি মার্কিন যুক্তরাষ্ট্রেইর নর্থ ক্যারোলাইনার র‌্যালিতে তার শৈশব অতিবাহিত করেইছেন এবং এনলো হাই স্কুল এবং নর্থ ক্যারোলাইনা ইউনিভার্সিটি হতে পড়াশোনা সম্পন্ন করেইছেন, যেখানে তিনি আলফা ডেল্টা পাই সোরিটির সদস্য ছিলেন।
ফুটবল জীবন
মইনেট ২০০৮ সাল হতে ২০১১ সাল পর্যন্ত লিঞ্জারি ফুটবল লীগে শিকাগো ব্লিসের হয়ে খেলেছেন। শিকাগো ব্লিসে তিনি একজন কোয়ার্টারব্যাক হিসেবে খেলেছেন এবং দলের অধিনায়ক ছিলেন। ২০১১ সালের ৩০শে জুন তারিখে, মইনেট কানাডার অন্টারিওর হ্যামিল্টনের কোপস কলিসিয়ামে এলএফএল অল স্টার ম্যাচে অংশগ্রহণ করেইছিলেন, যা এলএফএল-এ তার সর্বশেষ খেলা ছিল। উক্ত ম্যাচে অংশগ্রহণকারী শিকাগো ব্লিসের দুইজন খেলোয়াড়ের মধ্যে তিনি একজন ছিলেন।
সুলেইমান শাহ
সুলেইমান শাহ (سلیمان شاه; বর্তমান Süleyman Şah ) ছিলেন উসমানীয় সাম্রাজ্যের ঐতিহ্য অনুযায়ী কায়া আল্প এর পুত্র এবং আর্তগোল এর পিতা ছিলেন; যিনি উসমানীয় সাম্রাজ্যের প্রতিষ্ঠাতা উসমানের পিতা ছিলেন। যাহোক উসমানীয় সাম্রাজ্যর বংশবৃতান্ত অনুযায়ী প্রাথমিক পর্যায়ে সবাই একমত হননি।  উসমানের পূর্বপুরুষদের মধ্যে উল্লেখযোগ্য একজন হিসেবে সুলেইমান শাহের কথা উল্লেখ করতে অনেকে ব্যর্থ হন। পরবর্তীতে অবশ্য উসমান এবং সুলেইমান শাহের মধ্যে সম্পর্ক উপস্থাপনা করা হয়। তার অন্যান্য সন্তানদের মধ্যে ছিলেন সারু যতি। বলা হয়ে থাকে যে, সিরিয়ার ইউফ্রেটিস ( ফোরাত নদী ) অতিক্রম করার সময় সুলেমান পানিতে ডুবে মৃত্যুবরণ করেন ১২৩১ সালে । কালত জাবর বা তার কাছাকাছি একটি উসমানীয় সমাধিস্থলে ঐতিহাসিকভাবে সুলেইমান শাহের সমাহিত করা হয়।
প্রহ্লাদ (ছায়াছবি)
প্রহ্লাদ মদন থিয়েটার লিমিটেড প্রযোজিত, প্রিয়নাথ গঙ্গোপাধ্যায় পরিচালিত, ১৯৩১ সালের একটি বাংলা চলচ্চিত্র। এটি ১৯৩১ সালের ২৯শে ডিসেম্বরে কলকাতায় প্রকাশিত হয়েছিলো।
এনআইডিএ (রাজনৈতিক দল)
২০১৪ সালের পৌরসভা নির্বাচন
দলটি প্রথম দিকে শুধুমাত্র রটারডামে অংশগ্রহণ করে, যেখানে এটি সেটি পৌরসভার ৪.৮% ভোট এবং সাথে ২টি আসন পায়। দলটির কোনো রাজনৈতিক কর্মসূচি ছিল না কিন্তু তবুও রাজনৈতিক প্যামফলেট-এর মাধ্যমে তাদের পরিকল্পনা প্রচার করা হয়।
২০১৮ সালের পৌরসভা নির্বাচন
দলটি রটারডামে তার ২টি আসন পাওয়ার পর দলটি ২০১৮ সালে ভোটের ৫.৪% ভোট অর্জন করে। দলটি হেগেও বিস্তৃত লাভ করে ২.৪% ভোট পেয়ে ১টি আসনে জয়লাভ করে। দলটি প্রাথমিকভাবে লেবার পার্টি (নেদারল্যান্ডস), সোশ্যালিস্ট পার্টি (নেদারল্যান্ডস) এবং গ্রোয়েনলিঙ্কসের সাথে "বামপন্থী চুক্তিতে" অংশগ্রহণ করে এবং একটি সামাজিক, পরিবেশগত ও অন্তর্ভুক্তিমূলক রটারডাম সমর্থন করে বসবাসযোগ্য রটারডামের বিরুদ্ধে একটি যৌথ ঘোষণাপত্র প্রকাশ করে। জোটটি ২০১৪ সাল থেকে একটি টুইটের কারণে ভেঙে পড়ে তখন দলের নেতা নুরদিন এল ওউয়ালি ইসরায়েলকে ইসলামিক স্টেট অফ ইরাক অ্যান্ড দ্য লেভান্টের সাথে তুলনা করেন।
২০১৯ প্রাদেশিক নির্বাচন
জাতীয় রাজনীতিতে অংশগ্রহণের জন্য পার্টির প্রথম ২০১৯ সালে প্রচেষ্টা চালিয়ে উত্তর হল্যান্ড এবং দক্ষিণ হল্যান্ডের প্রাদেশিক নির্বাচনে অংশগ্রহণ করে। দলটি প্রাদেশিক রাজ্যে কোনো আসন পায়নি যেখানে তাদের ভোটের পরিমাণ ছিল যথাক্রমে ০.৪% এবং ০.৫%।
২০২১ সালের সাধারণ নির্বাচন
২০২১ সালে দলটি প্রথম দেশটির সাধারণ নির্বাচনে অংশগ্রহণ করে। নুরদিন এল ওউয়ালি তখন দলটির লিজস্ট্রেকার হিসেবে নিয়োগ পায়। ২০২১ সালের সাধারণ নির্বাচনে দলটি মাত্র ০.৩% ভোট পায় এবং কোনো আসনে জয়লাভ করতে পারেনি।
প্রতিবাদ এবং কার্যক্রম
যখন পার্টির সদস্যরা ২০১৪ সালের জুন মাসে দশ হাজারেরও বেশি লোকের উপস্থিতির সাথে গাজাবাসীর জন্য সংহতি মিছিলের আয়োজন করে, দলটি জাতীয় মনোযোগ আকর্ষণ করতে সক্ষম হয়। ২০১৫ সালের নভেম্বরে, পার্টি রটারডামের মেয়রসহ উল্লেখযোগ্য অতিথিদের নিয়ে সন্ত্রাসবাদের বিরুদ্ধে বৈচিত্র্যের মধ্যে ঐক্য নামে একটি বড় কর্মসূচি আয়োজন করে।
শমিতা শেঠী
শমিতা শেঠী (জন্ম: ২রা ফেব্রুয়ারি ১৯৭৯) হলেন একজন ভারতীয় বলিউড অভিনেত্রী এবং অভ্যন্তর নকশাকারী (ইন্টিরিয়র ডিজাইনার)। তিনি ২০০০ সালে মুক্তিপ্রাপ্ত জনপ্রিয় চলচ্চিত্র মোহাব্বতে তে অভিনয়ের মধ্য দিয়ে চলচ্চিত্র জগতে অভিষেক করেছিলেন। এই চলচ্চিত্রে ঈশিকার চরিত্রে অভিনয়ের জন্য তিনি "বছরের সেরা অভিষেক" বিভাগে আন্তর্জাতিক ভারতীয় চলচ্চিত্র অ্যাকাডেমি পুরস্কার জয় করেছিলেন। তিনি ২০০৯ সালে কালার্স টিভিতে প্রচারিত জনপ্রিয় রিয়ালিটি টেলিভিশন অনুষ্ঠান বিগ বসের ৩য় আসরে একজন প্রতিযোগী হিসেবে অংশগ্রহণ করেছিলেন প্রতিযোগী ছিলেন; যেখানে তিনি ১০ম স্থান অধিকার করেছিলেন। পরবর্তীতে ২০১৫ সালে তিনি একই নৃত্য বিষয়ক অনুষ্ঠান ঝলক দিখলা য-এর ৮ম আসরে অংশগ্রহণ করেছিলেন; যেখানে তিনি ৩য় স্থান অধিকার করেছিলেন। অতঃপর ২০১৯ সালে তিনি ফিয়ার ফ্যাক্টর: খতরোঁ কে খিলাড়ি-এর ৯ম আসরে একজন প্রতিযোগী হিসেবে অংশগ্রহণ করেছিলেন; যেখানে তিনি ৪র্থ স্থান অধিকার করেছিলেন।
প্রারম্ভিক জীবন
শমিতা শেঠী ১৯৭৯ সালের ২রা ফেব্রুয়ারি তারিখে ভারতের ম্যাঙ্গালোরে তুলু বন্ত পরিবারে জন্মগ্রহণ করেছিলেন। তাঁর বাবা সুরেন্দ্র এবং মা সুনন্দা ওষুধ শিল্পে ট্যাম্পার-নিরোধক জলের ঢাকা প্রস্তুতকারক। তিনি বলিউড অভিনেত্রী শিল্পা শেঠীর ছোট বোন।
সিডেনহ্যাম কলেজ থেকে বাণিজ্য বিভাগে স্নাতক শেষ করে শমিতা মুম্বইয়ের এসএনডিটি কলেজ ফ্যাশন ডিজাইনিং বিষয়ে ডিপ্লোমা করেছেন। এর পরে, তিনি জনপ্রিয় ফ্যাশন ডিজাইনার মনীষ মালহোত্রার সাথে ইন্টার্নশিপ শুরু করেছিলেন, তবে মনীষ তাঁর মধ্যে একটি স্ফুলিঙ্গ দেখে তাঁকে অভিনয় জীবনের জন্য প্রস্তুত থাকার পরামর্শ দিয়েছিলেন। ২০১১ সালে শমিতা 'অভ্যন্তর নকশা' বিষয়কে তাঁর পেশা করার সিদ্ধান্ত নিয়েছিলেন এবং তাঁর প্রথম একক প্রকল্প হাতে নিয়ে রয়্যালটির অভ্যন্তরে (যেটি মুম্বইয়ের একটি ক্লাব) নকশা করেছিলেন। পরে, এই পেশার প্রতি তাঁর ভালবাসা তাঁকে লন্ডনের সেন্ট্রাল সেন্ট মার্টিনস এবং ইনচাল্ড স্কুল অফ ডিজাইন থেকে ডিপ্লোমা করতে অনুপ্রাণিত করেছিল।
পেশা
শমিতা শেঠী আদিত্য চোপড়া দ্বারা পরিচালিত যশ রাজ ফিল্মসের চলচ্চিত্র মোহাব্বতে-তে অভিনয় করার মাধ্যমে ২০০০ সালে চলচ্চিত্র জগতে প্রবেশ করেছিলেন। এই চলচ্চিত্রে তাঁর অভিনীত ঈশিকা চরিত্রটি তাঁকে ২০০১ সালে অনুষ্ঠিত আন্তর্জাতিক ভারতীয় চলচ্চিত্র অ্যাকাডেমি পুরস্কার অনুষ্ঠানে "বছরের সেরা অভিষেক" বিভাগে পুরস্কার পেতে সহায়তা করেছিল।
বিজ্ঞাপন
শমিতা এক বছরের জন্য শিল্পা শেঠীর সাথে প্যান্টিনের বিজ্ঞাপনে উপস্থিত হয়েছিলেন। বছরের পর বছর ধরে, তিনি আলডো, আউডি, আইআইজেএএস জুয়েলারী প্রদর্শনী এর মতো টেলিভিশন বিজ্ঞাপনে কাজ করেছেন।
মার্সেলো ভিয়েরা
২০০২–০৩ মৌসুমে, মাত্র ১৪ বছর বয়সে, ব্রাজিলীয় ফুটবল ক্লাব ফ্লুমিনেন্সের যুব পর্যায়ের হয়ে খেলার মাধ্যমে মার্সেলো ফুটবল জগতে প্রবেশ করেছেন এবং পরবর্তীকালে এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৫–০৬ মৌসুমে, ফ্লুমিনেন্সের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; ফ্লুমিনেন্সের হয়ে তিনি ৩০ ম্যাচে ৬টি গোল করেছেন। অতঃপর ২০০৬–০৭ মৌসুমে, তিনি প্রায় ৬.৫ মিলিয়ন ইউরোর বিনিময়ে ফ্লুমিনেন্সে হতে স্পেনীয় ক্লাব রিয়াল মাদ্রিদ যোগদান করেছেন; যেখানে তিনি ১৬ মৌসুমে সকল প্রতিযোগিতায় ৫৪৬ ম্যাচে ৩৮টি গোল করার পাশাপাশি ২৫টি শিরোপা জয়লাভ করেছেন। ২০২২–২৩ মৌসুমে, তিনি গ্রিক ক্লাব অলিম্পিয়াকোসে যোগদান করেছেন।
ব্যক্তিগতভাবে, মার্সেলো বেশ কিছু পুরস্কার জয়লাভ করেছেন, যার মধ্যে ২০১৭ ও ২০১৮ সালে ইএসপিএন এফসি ১০০ বর্ষসেরা বাম পার্শ্বীয় রক্ষণভাগের খেলোয়াড়ের পুরস্কার এবং ২০১০-এর দশকে ৬ বার ফিফা ফিফপ্রো বিশ্ব একাদশে অন্তর্ভুক্তি অন্যতম।  দলগতভাবে, মার্সেলো এপর্যন্ত ২৫টি শিরোপা জয়লাভ করেছেন, যার মধ্যে ২টি ফ্লুমিনেন্সের হয়ে, ২২টি রিয়াল মাদ্রিদের হয়ে এবং ১টি ব্রাজিলের হয়ে জয়লাভ করেছেন।
প্রারম্ভিক জীবন
মার্সেলো ভিয়েইরা দা সিলভা জুনিয়র ১৯৮৮ সালের ১২ই মে তারিখে ব্রাজিলের রিউ দি জানেইরুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মার্সেলো ব্রাজিল অনূর্ধ্ব-১৭, ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০০৫ সালে তিনি ব্রাজিল অনূর্ধ্ব-১৭ দলের হয়ে ২০০৫ ফিফা অনূর্ধ্ব-১৭ বিশ্ব চ্যাম্পিয়নশিপের রানার-আপ হয়েছেন, উক্ত প্রতিযোগিতার ফাইনালে তার দল মেক্সিকো অনূর্ধ্ব-১৭ দলের ৩–০ গোলের ব্যবধানে পরাজিত হয়েছিল। ব্রাজিল অনূর্ধ্ব-২০ দলের হয়ে তিনি ২০০৭ ফিফা অনূর্ধ্ব-২০ বিশ্বকাপে অংশগ্রহণ করেছেন, তবে তার দল উক্ত প্রতিযোগিতায় ১৬ দলের পর্ব পর্যন্ত অংশগ্রহণ করতে সক্ষম হয়েছিল; উক্ত প্রতিযোগিতায় তিনি ৪ ম্যাচে অংশগ্রহণ করেছিলেন। মার্সেলো চীনে অনুষ্ঠিত ২০০৮ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত স্পেন অনূর্ধ্ব-২৩ দলে স্থান পেয়েছিলেন; যেখানে তিনি ৬ ম্যাচে ১টি গোল করার পাশাপাশি ব্রোঞ্জ পদক জয়লাভ করেছেন।  চার বছর পর লন্ডনে অনুষ্ঠিত ২০১২ গ্রীষ্মকালীন অলিম্পিকের জন্য ঘোষিত ব্রাজিল দলে তিনি পুনরায় স্থান পেয়েছিলেন,  এই আসরের ফাইনালে তার দল মেক্সিকো অনূর্ধ্ব-২৩ দলের কাছে ২–১ গোলের ব্যবধানে পরাজিত হয়ে রৌপ্য পদক জয়লাভ করেছিল। পূর্ববর্তী গ্রীষ্মকালীন অলিম্পিকের মতো এই আসরেও মার্সেলো ৬ ম্যাচে অংশগ্রহণ করলেও কোন গোল করতে পারেননি। ব্রাজিলের বয়সভিত্তিক দলের হয়ে তিনি ১৯ ম্যাচে অংশগ্রহণ করে ২টি গোল করেছেন। তিনি ২০০৫ সালের ৩০শে সেপ্টেম্বর তারিখে অনুষ্ঠিত ২০০৫ ফিফা অনূর্ধ্ব-১৭ বিশ্ব চ্যাম্পিয়নশিপের সেমি-ফাইনালে তুরস্ক অনূর্ধ্ব-১৭দলের বিরুদ্ধে ব্রাজিলের বয়সভিত্তিক দলের হয়ে প্রথমবারের মতো গোল করেছেন।
২০০৬ সালের ৫ই সেপ্টেম্বর তারিখে, মাত্র ১৮ বছর ৩ মাস ২৪ দিন বয়সে, বাম পায়ে ফুটবল খেলায় পারদর্শী মার্সেলো ওয়েলসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ৭৪তম মিনিটে রক্ষণভাগের খেলোয়াড় গিলবার্তো সিলভার বদলি খেলোয়াড় হিসেবে তিনি মাঠ ত্যাগ করেন; ম্যাচে তিনি ৬ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছেন। অভিষেক ম্যাচেই তিনি ব্রাজিলের জার্সি গায়ে প্রথম গোলটি করেন; ম্যাচের ৬০তম মিনিটে জিলবের্তোর অ্যাসিস্টে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ম্যাচটি ব্রাজিল ২–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে মার্সেলো ১ ম্যাচে ১টি গোল করেছেন। ২০১৭ সালের ১লা সেপ্টেম্বর তারিখে, তিনি ইকুয়েডরের বিরুদ্ধে ব্রাজিলের হয়ে প্রথমবারের মতো অধিনায়কের দায়িত্ব পালন করেন, ম্যাচটি ব্রাজিল ০০–০০ গোলের ব্যবধানে জয়লাভ করেছিল।
মার্সেলো ব্রাজিলে অনুষ্ঠিত ২০১৪ ফিফা বিশ্বকাপের জন্য লুইজ ফেলিপে স্কলারির অধীনে ঘোষিত ব্রাজিল দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান।  ২০১৪ সালের ১২ই জুন তারিখে, তিনি ক্রোয়েশিয়ার বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন, উক্ত ম্যাচের ১১তম মিনিটে মার্সেলো একটি আত্মঘাতী গোল করেছিলেন যা ম্যাচে ক্রোয়েশিয়ার একমাত্র গোল ছিল।  এই আসরের তৃতীয় স্থান নির্ধারণী ম্যাচে ব্রাজিল নেদারল্যান্ডসের কাছে ৩–০ গোলের ব্যবধানে পরাজিত হয়ে চতুর্থ স্থান অধিকার করেছিল। উক্ত বিশ্বকাপে তিনি সর্বমোট ৬ ম্যাচে অংশগ্রহণ করেছেন। অতঃপর মার্সেলো ২০১৮ ফিফা বিশ্বকাপের জন্য প্রকাশিত ব্রাজিলের ২৩ সদস্যের চূড়ান্ত দলে অন্তর্ভুক্ত হন।   এই আসরের গ্রুপ পর্বে নিজেদের প্রথম ম্যাচে সুইজারল্যান্ডের তিনি ব্রাজিলের অধিনায়কের দায়িত্ব পালন করেছেন। উক্ত বিশ্বকাপে তিনি ৪ ম্যাচে অংশগ্রহণ করেছেন।
২০১৭ সালের ১৪ই নভেম্বর তারিখে ইংল্যান্ডের লন্ডনের ওয়েম্বলি স্টেডিয়ামে অনুষ্ঠিত ইংল্যান্ডের বিরুদ্ধে ম্যাচে অংশগ্রহণ করার মাধ্যমে তিনি ব্রাজিলের জার্সি গায়ে তার ৫০তম ম্যাচ খেলেছেন, ম্যাচটি ০–০ গোলে ড্র হয়েছিল, যেখানে তিনি পূর্ণ ৯০ মিনিট খেলেছেন।
ব্যক্তিগত জীবন
২০০৮ সালে, মার্সেলো তার দীর্ঘদিনের বান্ধবী ক্লারিস আলভেসের সাথে বিবাহ বন্ধনে আবদ্ধ হয়েছেন। তাদের উভয়ের এনজো গাত্তুসো আলভেস ভিয়েরা (জন্ম: ২৪ সেপ্টেম্বর ২০০৯) এবং লিয়াম (জন্ম: ১ সেপ্টেম্বর ২০১৫) নামে দুটি পুত্রসন্তান রয়েছে।
তার বাম হাতে তার জার্সি নম্বর এবং জন্ম তারিখের (১২) উল্কি সহ বেশ কয়েকটি উল্কি রয়েছে। তার দাদা পেদ্রোর (যিনি মার্সেলোকে আর্থিকভাবে সহায়তা করেছিলেন যেন তিনি ব্রাজিলে ফুটবল খেলতে পারেন) চিত্রও তিনি তার হাতে উল্কি করেছেন। মার্সেলো তাকে এবং তার স্ত্রীকে তার প্রতিটি গোল উৎসর্গ করেন। রিয়াল মাদ্রিদ টিভিকে দেওয়া এক সাক্ষাৎকারে তিনি বলেছিলেন যে পেদ্রো না থাকলে তিনি ফ্লুমিনেন্সের হয়ে কখনও ফুটবল খেলতে পারতেন না। তার দাদা ২০১৪ সালের জুলাই মাসে ব্রাজিলে অনুষ্ঠিত বিশ্বকাপের সময় মৃত্যুবরণ করেছেন।
রাইডার্স অব দ্য লস্ট আর্ক
রাইডার্স অব দ্য লস্ট আর্ক  হল স্টিভেন স্পিলবার্গ পরিচালিত এবং লরেন্স কাসদান দ্বারা পরিচালিত একটি ১৯৮১ সালের আমেরিকান অ্যাকশন-অ্যাডভেঞ্চার চলচ্চিত্র, যা জর্জ লুকাস এবং ফিলিপ কাউফম্যানের একটি গল্পের উপর ভিত্তি করে নির্মিত। এতে অভিনয় করেছেন হ্যারিসন ফোর্ড, কারেন অ্যালেন, পল ফ্রিম্যান, রোনাল্ড লেসি, জন রাইস-ডেভিস এবং ডেনহোম এলিয়ট। ফোর্ড ইন্ডিয়ানা জোন্সকে চিত্রিত করেছেন, যিনি ১৯৩৬ সালে নাৎসি জার্মান বাহিনীর সাথে লড়াই করে একটি গ্লোব-ট্রটিং প্রত্নতত্ত্ববিদ চুক্তির দীর্ঘ-হারিয়ে যাওয়া সিন্দুকটি পুনরুদ্ধার ের জন্য লড়াই করেছিলেন, একটি অবশিষ্টাংশ একটি সেনাবাহিনীকে অপরাজেয় করে তোলার জন্য বলা হয়েছিল। তার কঠোর প্রাক্তন প্রেমিক ম্যারিয়ন রাভেনউড (অ্যালেন) এর সাথে জুটি বেঁধে, জোন্স প্রতিদ্বন্দ্বী প্রত্নতত্ত্ববিদ ডঃ রেনে বেলোক (ফ্রিম্যান) কে নাৎসিদের সিন্দুক এবং তার ক্ষমতার দিকে পরিচালিত করা থেকে বিরত রাখার জন্য দৌড়াদৌড়ি করে।
মার্সেলো ভিয়েরা
ব্যক্তিগত জীবন
২০১১ সালের ২৬শে জুলাই তারিখে মার্সেলো স্পেনীয় জাতীয়তা অর্জন করেছন, যা তাকে ইইউ-বহির্ভূত খেলোয়াড় হিসেবে অন্তর্ভুক্তির পরিবর্তে স্বাভাবিকভাবে নিবন্ধিত হতে দেয়।  তিনি রিউ দি জানেইরু ভিত্তিক ক্লাব বোতাফোগোর একজন সমর্থক এবং তিনি এই ক্লাবের হয়ে খেলার ইচ্ছা পোষণ করেছেন।
রাইডার্স অব দ্য লস্ট আর্ক
লুকাস ১৯৭০-এর দশকের গোড়ার দিকে রেইডারস অফ দ্য লস্ট আর্ক কল্পনা করেছিলেন। বিশ শতকের গোড়ার দিকে ধারাবাহিক চলচ্চিত্রগুলির আধুনিকীকরণের চেষ্টা করে, তিনি কফম্যানের সাথে ধারণাটি আরও বিকশিত করেছিলেন, যিনি চলচ্চিত্রের লক্ষ্য হিসাবে আর্ককে পরামর্শ দিয়েছিলেন। লুকাস অবশেষে তার ১৯৭৭ সালের স্পেস অপেরা স্টার ওয়ারস বিকাশের দিকে মনোনিবেশ করেছিলেন। সেই বছর রেইডারস অফ দ্য লস্ট আর্কের উন্নয়ন পুনরায় শুরু হয় যখন তিনি স্পিলবার্গের সাথে এই ধারণাটি ভাগ করে নিয়েছিলেন, যিনি বেশ কয়েক মাস পরে এই প্রকল্পে যোগ দিয়েছিলেন। যদিও এই জুটির চলচ্চিত্রের জন্য সেট পিস এবং স্টান্টের ধারণা ছিল, তবে তারা তাদের মধ্যে বর্ণনামূলক ফাঁকগুলি পূরণ করার জন্য কাসদানকে ভাড়া করেছিল। ১৯৮০ সালের জুনে ২০ মিলিয়ন ডলারের বাজেটে প্রধান ফটোগ্রাফি শুরু হয় এবং পরের সেপ্টেম্বরে শেষ হয়। চিত্রগ্রহণ ইংল্যান্ডের এলস্ট্রি স্টুডিওতে সেটে এবং প্রধানত লা রোচেল, ফ্রান্স, তিউনিসিয়া এবং হাওয়াইতে অনুষ্ঠিত হয়েছিল।
যদিও প্রি-রিলেজ পোলিং চলচ্চিত্রটিতে খুব কম দর্শকদের আগ্রহ দেখিয়েছিল, বিশেষ করে সুপারহিরো চলচ্চিত্র সুপারম্যান II এর তুলনায়, রাইডারস অফ দ্য লস্ট আর্ক ১৯৮১ সালের সর্বোচ্চ উপার্জনকারী চলচ্চিত্র হয়ে ওঠে, বিশ্বব্যাপী প্রায় ৩৩৩.৫ মিলিয়ন ডলার আয় করে এবং এক বছরেরও বেশি সময় ধরে কিছু প্রেক্ষাগৃহে অভিনয় করে। এটি একটি সমালোচনামূলক সাফল্য ছিল, সিরিয়াল ফিল্ম, তার নন-স্টপ অ্যাকশন এবং অ্যাডভেঞ্চার, এবং কাস্ট, বিশেষ করে ফোর্ড, অ্যালেন এবং ফ্রিম্যানের উপর তার আধুনিক গ্রহণের জন্য প্রশংসা পেয়েছিল। চলচ্চিত্রটি বেশ কয়েকটি পুরষ্কারের জন্য মনোনীত হয়েছিল এবং অন্যদের মধ্যে পাঁচটি একাডেমি পুরস্কার, সাতটি স্যাটার্ন অ্যাওয়ার্ডস এবং একটি বাফটা জিতেছিল।
সম্ভাবনা বিন্যাস
thumb|সম্ভাবনা বিন্যাস ফাংশন-ডায়াগ্রাম যেকোনো দৈব চলকে (random variable) কি সম্ভাবনায় কোনো মান নিবে অর্থাৎ কীভাবে দৈব চলকটি বিন্যস্ত থাকবে তা নির্ধারণ করে সম্ভাবনা বিন্যাস বা সম্ভাবনা বিন্যাস ফাংশন (probability distribution)। X কোনো দৈব চলক হলে তার মানের যেকোনো ব্যবধি (interval) [a,b]-তে সংশ্লিষ্ট বিন্যাস ফাংশন একটি সম্ভাবনা আরোপ করে, যা চলকটির ঐ ব্যবধি হতে মান নেবার সম্ভাবনাকে নির্দেশ করে।
যেখানে x \in R।
অবিচ্ছিন্ন সম্ভাবনা বিন্যাস
একটি বিন্যাস অবিচ্ছিন্ন হয়, যদি তার দৈব চলক কোনো বাস্তব সংখ্যার ব্যবধি হতে অবিচ্ছিন্নভাবে বা যেকোনো মান নিতে পারে। সেক্ষেত্রে ক্রমযোজিত বিন্যাস ফাংশনকে প্রকাশ করা হয় এভাবে - যেখানে । এখানে f(x)-কে বলা হয় সম্ভাবনা ঘনত্ব ফাংশন।
বিচ্ছিন্ন সম্ভাবনা বিন্যাস
অপরদিকে একটি বিন্যাস বিচ্ছিন্ন হয়, যখন তার দৈব চলকের মানের সেট গণনাযোগ্য হয়, অর্থাৎ চলকটি কেবল বিচ্ছিন্ন মান নিতে পারে। বিচ্ছিন্ন বিন্যাসের কোনো ঘনত্ব ফাংশন হয় না, তবে বিচ্ছিন্ন বিন্যাসের ক্রমযোজিত ফাংশনকে প্রকাশ করা হয় এভাবে - যেখানে অর্থাৎ চলকটি  ইত্যাদি বিচ্ছিন্ন মান নেয় এবং এখানে p(x_i)\,\!-কে বলা হয় সম্ভাবনা ভর ফাংশন, যা অবিচ্ছিন্ন বিন্যাসের হয় না।
গুরুত্বপূর্ণ সম্ভাবনা বিন্যাসের তালিকা
অনেক বিন্যাসের আলাদা নাম রয়েছে। এখানে গুরুত্বপূর্ণ কয়েকটি উল্লেখ করা হলো।
সমস্ত সংখ্যারেখা যাদের ব্যবধি
Variabile casuale
নেতাজি সুভাষ আশ্রম মহাবিদ্যালয়
নেতাজি সুভাষ আশ্রম মহাবিদ্যালয় পশ্চিমবঙ্গের পুরুলিয়া জেলার একটি কলেজ। জেলার পশ্চিমপ্রান্তে সুইসা গ্রামে এই কলেজটি অবস্থিত। ১৯৮৫ সালে প্রতিষ্ঠিত ও বর্ধমান বিশ্ববিদ্যালয়ের অন্তর্ভুক্ত এই কলেজটি নেতাজি সুভাষচন্দ্র বসুর নামাঙ্কিত। এই কলেজের মাধ্যমে জেলার পশ্চিমপ্রান্তের শিক্ষার আলোকবঞ্চিত অঞ্চলগুলিতে উচ্চশিক্ষার আদানপ্রদান সহজসাধ্য হয়েছে। সাংসদ বীর সিং মাহাতর এলাকা উন্নয়ন তহবিলের অর্থসাহায্যে কলেজটির পরিকাঠামো উন্নত করা হয়েছে। বর্তমানে বিএ কোর্সে বাংলা, ইংরেজি ও ইতিহাসে অনার্স-সহ মোট সাতটি বিষয় পড়ানো হয় এই কলেজে। মোট ছাত্রছাত্রীর সংখ্যা প্রায় ৫০০।
টড মার্ফি
২০২২–২৩ অস্ট্রেলিয়া পুরুষ ক্রিকেট দলের ভারত সফর-এর জন্য তাকে অস্ট্রেলিয়া দলে নেওয়া হয় ও ৯ ফেব্রুয়ারি ২০২৩-এ প্রথম আন্তর্জাতিক টেস্ট ম্যাচেই তিনি পাঁচ উইকেট লাভ করেন।
দিল মিল গয়ে
দিল মিল গয়ে (মন মিলে গেছে) হল একটি ভারতীয় মেডিকেল ড্রামা টেলিভিশন সিরিজ যা ২০ আগস্ট ২০০৭ থেকে ২৯ অক্টোবর ২০১০ পর্যন্ত স্টার ওয়ানে প্রচারিত হয়েছিল। এটি ছিল স্টার প্লাস সিরিজ সঞ্জীবনী-এ মেডিকেল বুনের সিক্যুয়েল। সিরিজটি ডিজনি+ হটস্টারে ডিজিটালভাবে উপলব্ধ।
শোটি একটি নতুন প্রজন্মের মেডিক্যাল ইন্টার্নের উপর ফোকাস করে যার মূলে রয়েছে ডাঃ আরমান মালিকের (করণ সিং গ্রোভার) প্রেমের গল্প ডাঃ রিদ্ধিমা গুপ্তা সাথে। আর এই ডাঃ রিদ্ধিমা গুপ্তা চরিত্রে মূলত শিল্পা আনন্দ অভিনয় করেছেন, যাকে পরে সুকীর্তি কান্দপাল এবং তারপরে জেনিফার উইঙ্গেট এর সাথে পরিবর্তিত করা হয়ে ছিলো।
মৌসুম ১
শোটি সার্জিক্যাল ইন্টার্ন এবং সঞ্জীবনী হাসপাতালের আবাসিক ডাক্তারদের জীবন অনুসরণ করে। এটি তাদের জীবনের চাপ, নাটক, রোমান্স, আন্তঃব্যক্তিক সম্পর্ক এবং হাস্যরস নিয়ে কাজ করে। অনুষ্ঠানের শুরুতে ইন্টার্নরা হলেন ডাঃ অঞ্জলি গুপ্তা, ডাঃ আরমান মালিক, ডাঃ রিদ্ধিমা গুপ্তা, ডাঃ অতুল জোশী, এবং ডাঃ স্বপ্না শাহ। ডাঃ শশাঙ্ক গুপ্ত হাসপাতালের প্রধান এবং অঞ্জলি ও রিদ্ধিমার বাবা।
শুরুতে আরমান ও রিদ্ধিমার মধ্যে ঝগড়া হয়। অঞ্জলি এবং আরমান ভালো বন্ধু হয়ে ওঠে, আর রিদ্ধিমা, অতুল এবং স্বপ্না ভালো বন্ধু হয়। একটি গ্রামে একটি মেডিকেল ক্যাম্পের ব্যবস্থা করা হয় যেখানে আরমান এবং রিদ্ধিমা একে অপরের কাছাকাছি আসে। ধীরে ধীরে তারা বন্ধু হয়ে যায়।রিদ্ধিমা জানতে পারে যে সে নার্স পদ্মার মেয়ে, ডাঃ শশাঙ্কের আসল মেয়ে নয়। অঞ্জলি আরমানের সাথে বাজি ধরে যে রিদ্ধিমা তার জন্য পড়ে যাবে। রিদ্ধিমা বিষয়টি জানতে পারে। সে হৃদয় ভেঙে পড়েছে। কয়েক দৃষ্টান্তের পরে, তারা তাদের মতপার্থক্য মিটিয়ে ফেলে এবং রিদ্ধিমা অবশেষে আরমানের কাছে তার ভালবাসা স্বীকার করে। তারা তাদের একতা উপভোগ করছে।
দুই নতুন ইন্টার্ন ডক্টর রাহুল গারেওয়াল এবং ডাঃ মুসকান চাড্ডা প্রবেশ করেন। রাহুল আর আরমানের মধ্যে একটা টাশান আছে। মুসকান আরমানকে পছন্দ করে আর রাহুল রিদ্ধিমাকে পছন্দ করে। এদিকে অতুল অঞ্জলিকে পছন্দ করতে শুরু করে এবং স্বপ্না একজন রোগীকে বিয়ে করে। রাহুল এবং মুসকানের পরিবার তাদের বিয়ে করতে চায়, কিন্তু তারা চায় না। এই পরিস্থিতি থেকে মুক্তি পেতে, মুসকান রিদ্ধিমাকে এই বিষয়ে না বলেই আরমানের কাছ থেকে সাহায্য নেয়। এর ফলে আরমান এবং রিদ্ধিমার মধ্যে বিচ্ছেদ ঘটে। রাহুল এখন ওদের কথা জানে।
নার্স পদ্মা ও ডাঃ শশাঙ্কের বিয়ে। ডাঃ শুভঙ্কর ডাঃ কীর্তিকে পছন্দ করেন। রিদ্ধিমা এবং আরমান আবার বন্ধু হয়ে ওঠে, এবং অবশেষে, তারা আবার স্বীকার করে, তাদের একতা চিহ্নিত করে। অন্যদিকে, মুসকান এবং রাহুল একে অপরের প্রতি অনুভূতি তৈরি করে। সঞ্জীবনীতে যোগ দিলেন ডাঃ নিকিতা মালহোত্রা। নিকিতা আরমান এবং রাহুলের কলেজের বন্ধু বলে গোপনে আরমানের প্রেমে পড়ে। ডক্টর অভিমন্যু মোদি সঞ্জীবনীতে প্রবেশ করেন আর্থিক সংকট থেকে বাঁচাতে। তিনি এমন কিছু সিদ্ধান্ত নেন যা ইন্টার্নরা মেনে নেয়নি। তারা অসহযোগ আন্দোলন করে এবং তহবিল সংগ্রহের জন্য একটি বিশেষ প্রদর্শনীর ব্যবস্থা করে। ডঃ অভিমন্যু প্রথমে ডাঃ ঋদ্ধিমার প্রতি অনুভূতি গড়ে তোলে। আরমান আর রিদ্ধিমা একসাথে আছে কিনা সন্দেহ সব বন্ধুদের। তাই, তারা নিকিতার সাহায্য চায়। কিন্তু নিকিতা গোপন রাখার পরিবর্তে আরমানকে সাহায্য করে এবং তারা সবাই মনে করে রিদ্ধিমার পরিবর্তে আরমান এবং নিকিতার একটি দৃশ্য রয়েছে। আরমান ডঃ শশাঙ্ককে মুগ্ধ করার কথা ভাবে, নিজেকে ছদ্মবেশ ধারণ করে এবং তার চেহারাকে একজন নরম, সরল ব্যক্তিতে পরিবর্তন করে। এতেই ক্ষিপ্ত হয় ঋদ্ধিমা। আরমান তার জন্য একটি নির্দিষ্ট তারিখের ব্যবস্থা করে। দুর্ভাগ্যবশত, পুলিশ তাদের ধরে, এবং সবাই তাদের সম্পর্কে জানতে পারে। কেউ তাদের একে অপরের সাথে দেখা করতে দেয় না। আরমান ডক্টর শশাঙ্ক এবং অঞ্জলিকে তাদের সম্পর্কের বিরুদ্ধে রাজি করাতে তাদের সমস্ত বন্ধুদের সাহায্য নেয়। সে তাদের বাড়ির বাইরে তাঁবুতে থাকতে শুরু করে। বিষয়টি গণমাধ্যমে প্রচার শুরু হয়। অবশেষে, ভ্যালেন্টাইনস ডে-তে, ডাঃ শশাঙ্ক ঋদ্ধিমার অবনতিশীল স্বাস্থ্যের কারণে সম্মত হন এবং তাদের গ্রহণ করেন, "ডক্টর লাভ" তার ভালবাসা পায় এবং আরমান রিদ্ধিমা একত্রিত হয়। তাদের রোকা পরিকল্পিত।
আরমানের পরিবার আসে। বিলি খুব খোলামেলা, যা ডাঃ শশাঙ্ক পছন্দ করেন না। বিলি এবং অ্যানি আলাদা হয়ে গিয়েছিল, এবং ডঃ শশাঙ্ক এই বিষয়টি খনন করতে চান। এ নিয়ে মতভেদ শুরু হয় আরমান রিদ্ধিমার। ডাঃ কীর্তি ও শুভঙ্করের বিয়ে। বুবলী, ডাঃ শুভঙ্করের বোন, আরমানের সাথে খোলামেলা, যা রিদ্ধিমা পছন্দ করেন না। ডক্টর অভিমন্যু এবং বুবলির কারণে আরমান রিদ্ধিমার প্রতিনিয়ত ঝগড়া হয়। একদিন, আরমানের একটি দুর্ঘটনা ঘটে এবং তিনি রিদ্ধিমা সহ তার সাম্প্রতিক স্মৃতি হারিয়ে ফেলেন। ঋদ্ধিমার মন খারাপ। আরমান তার অজান্তেই মজা করে যে সে তার জীবন, ঋদ্ধিমা। আরমানকে মেডিকেল পরীক্ষা আবার লিখতে হবে। সে তাকে সাহায্য করে। দুজনেই কাছাকাছি আসে। বন্ধুরা আরমানকে বলার চেষ্টা করে যে সে তাকে কতটা ভালবাসত। তারা দুজন আবার একসঙ্গে। তারা বাগদান করতে চলেছেন। বাগদানের দিন, এক গর্ভবতী দম্পতি হাসপাতালে লুকানোর চেষ্টা করে। এ মামলায় জড়িত ছিলেন বিশিষ্ট রাজনীতিবিদরা। আরমান ও ঋদ্ধিমাও এই পরিস্থিতিতে আটকে আছে। প্রথম সিজনের শেষ দৃশ্যে, ঋদ্ধিমাকে গুলি করা হয়, এবং তিনি আরমানের উপর পড়ে যান, যে একটি কাঁচের টেবিলে আঘাত করে। অতুলও গুলিবিদ্ধ। ডাঃ অভিমন্যু বিচ্ছিন্ন স্ত্রী জিয়া, ফিরে আসেন।
মৌসুম ২
শোটি পাঁচটি নতুন ইন্টার্নের সাথে পরিচয় করিয়ে দেয়: ডাঃ সিদ্ধান্ত মোদী, ডাঃ যুবরাজ ওবেরয়, ডাঃ নয়না মেহতা, ডাঃ তামান্না পাতিল, এবং ডাঃ জিতেন্দ্র প্রসাদ। ডাঃ সিদ্ধান্ত মোদী তামান্নার প্রেমে পড়েন, কিন্তু পরবর্তীটি তার আত্মসম্মানের জন্য তার বাবার পছন্দের ব্যক্তিকে বিয়ে করতে বেছে নেয়। ডাঃ শশাঙ্ক আহত হয়, এবং ঋদ্ধিমা সঞ্জীবনীতে ফিরে আসে। এটি প্রকাশ করা হয়েছে যে বুলেটের কারণে তার মেরুদণ্ডে আঘাতের কারণে আরমান তাকে ছেড়ে চলে গেছে কারণ ডাক্তাররা ভেবেছিলেন যে তিনি আর কখনও হাঁটতে পারবেন না। অবশেষে, সে এবং সিড তর্ক করে এবং একে অপরকে ঘৃণা করতে শুরু করে। রিদ্ধিমা জানতে পারে যে আরমান স্নায়ুর ক্ষতির কারণে তাকে ছেড়ে চলে গেছে কারণ সে শ্যুটআউটের সময় কাঁচের টেবিলে আঘাত করেছিল। সে অপরাধী বোধ করে এবং তার খোঁজে যায়, সিড অনুসরণ করে তাকে রক্ষা করার চেষ্টা করে।সিড এবং রিদ্ধিমার সম্পর্কের বিষয়ে ভুল বোঝাবুঝির কারণে, ডাঃ শশাঙ্ক তার সুবিধার জন্য তাকে বিয়ে করার জন্য চাপ দেয়। বিয়ের দিন সে আত্মহত্যার চেষ্টা করে কিন্তু সিড তাকে রক্ষা করে। সিড এবং রিদ্ধিমা তাদের বিয়ের সুযোগ দেওয়ার সিদ্ধান্ত নেয়। তারপরে তারা অবশেষে কিছু রোমান্টিক মুহূর্ত ভাগ করে নিয়েছিলেন ডাঃ আরমানের ফিরে আসার আগ পর্যন্ত, যিনি তাদের বিবাহ সম্পর্কে জানতে পেরে হৃদয় ভেঙে পড়েছেন। তবুও, তিনি সিড এবং রিদ্ধিমার মধ্যে জিনিসগুলি মেরামত করার চেষ্টা করেন এবং তা করতে সফল হন, তা তাকে যতই কষ্ট দেয় না কেন। ডঃ শিল্পা প্রবেশ করেন এবং ডঃ আরমানের প্রেমে পড়েন। ডক্টর আরমান তার ভালবাসা হারিয়ে বিষাদময় হয়ে পড়েছেন এই বিষয়টির সাথে মানিয়ে নিতে পারেন না। ডক্টর শিল্পা তার ভালবাসাকে উৎসর্গ করার সিদ্ধান্ত নেন এই জেনে যে ডাঃ ঋদ্ধিমা তার সৎ বোন এবং আরমান এখনও তাকে গভীরভাবে ভালবাসে। এখন রিদ্ধিমা আরমান এবং সিদ্ধান্তের মধ্যে দ্বিধাদ্বন্দ্বে রয়েছে। সিদ্ধান্ত ঋদ্ধিমাকে ডিভোর্স দেয় যখন বুঝতে পারে সে কখনই তাকে ভালোবাসতে পারবে না। রিদ্ধিমা শেষ পর্যন্ত আরমানকে বেছে নেয় এবং রিদ্ধিমা আরমানের জন্য একটি গান গেয়ে শো শেষ হয়ে যায়।
উন্নয়ন
সঞ্জীবনী শেষ হওয়ার পর, সিদ্ধার্থ মালহোত্রা দিল মিল গেয়ে শো কে এর সিক্যুয়াল হিসেবে তৈরি করার সিদ্ধান্ত নেন। অভিনেতা মোহনীশ বাহল সঞ্জীবনী থেকে তার চরিত্র ডক্টর শশাঙ্কে পুনরাবৃত্তি করেছিলেন এবং শোগুলির মধ্যে তিনিই একমাত্র সাধারণ সংযোগ ছিলেন।
টাইমস অফ ইন্ডিয়ার সাথে একটি সাক্ষাত্কারে, পঙ্কিত ঠাক্কর ডাঃ রিদ্ধিমা গুপ্তার চরিএে অভিনয় করা তিন জন অভিনেএীদের ভূমিকা সম্পর্কে কথা বলেছিলেন এবং বলেন যেঃ
শ্রেষ্ঠাংশে
এর আগে, হারুন কাজী ডক্টর আরমানের চরিত্রে অভিনয়ের জন্য নির্বাচিত হয়েছিলো কিন্তু পরিচালকের মাঝে মতামতের পার্থক্যের কারণে তাকে করণ সিং গ্রোভারের সাথে পরিবর্তন করা হয়। করণ সিং গ্রোভার এবং শিল্পা আনন্দ প্রধান চরিত্রে অভিনয় করেছেন।
শিল্পা আনন্দ প্রথমে ডক্টর অঞ্জলি গুপ্তার চরিত্রের জন্য অডিশন দিয়েছিলেন। যখন করণ সিং গ্রোভারের সাথে একটি প্রোমশনের জন্য তার লুক টেস্ট করা হয়েছিল, তখন তাদের অন-স্ক্রিন কেমিস্ট্রি পরিচালক দলের মনকে অবিলম্বে পরিবর্তন করে দিয়েছিলো। পরে এই চরিত্রে অভিনয়ের জন্য চুক্তিবদ্ধ হন সুনাইনা গুলিয়া। পঙ্কিত ঠাক্কর মূলত মুসকান মিহানির সাথে জুটি বেঁধেছিলেন। তবে তিনি বিশ্বাস করেছিলেন যে মুসকানের সাথে তার কেমিস্ট্রি বেশিরভাগই বন্ধুত্বপূর্ণ ছিল। তাই, তিনি পরিচালকদের সাথে আলোচনা করেছিলেন যদি তার ট্র্যাকটি পরিবর্তন সম্ভব কি না, পরবর্তীতে তাকে সুনয়নার সাথে জুটি বাঁধানো হয়।
মে ২০০৮ সালে, শিল্পা আনন্দ প্রোডাকশন হাউসের সাথে মতাভেদের কারণে এবং বলিউডে ক্যারিয়ার গড়ার জন্য শো ছেড়ে দেন। তার স্থলাভিষিক্ত হন সুকীর্তি কান্দপাল যিনি ২০০৯ সালে শো ছেড়ে দেন এবং তার স্থলাভিষিক্ত হন জেনিফার উইঙ্গেট। ২০০৯-এর শেষের দিকে, পুরো কাস্ট পরিবর্তন করা হয়েছিল এবং পাঁচজন নতুন অভিনেতা - করণ ওয়াহি, মৌলশ্রী সচদেবা, সেহবান আজিম, নেহা ঝুলকা এবং প্রসাদ বারভে-র সাথে একটি দ্বিতীয় সিজন চালু করা হয়েছিল।
২০১০ সালে, করণ সিং গ্রোভার এবং শিল্পা আনন্দ উভয় অভিনেতাই ভক্তদের দাবিতে শোতে ফিরে আসেন এবং আনন্দ ভিন্ন চরিত্রে অভিনয় করেন, সেই চরিত্রের নাম হলো ডঃ শিল্পা মালহোত্রা।
চিত্রগ্রহণ
২০০৮ সালে, একটি বাস্কেটবল খেলার দৃশ্যের শুটিংয়ের সময় অভিনেত্রী শিল্পা আনন্দ অসুস্থ বোধ করতে শুরু করেন এবং অতিরিক্ত গরমের কারণে সেটে প্রায় মাথা ঘুরে পরে যান, কিন্তু তবু তিনি শুটিং চালিয়ে যান।
বিশেষ দৃশ্য
সিরিজটিতে অনেকগুলি দৃশ্যের শুটিং হয়েছিল যা বলিউডের কিছু দৃশ্যের সাথে সাদৃশ্যপূর্ণ। করণ সিং গ্রোভার এবং শিল্পা আনন্দের মধ্যে "দ্য অউর পাস" দৃশ্য এবং লোনাভালা সিকোয়েন্স বলিউডের ছবি দিল তো পাগল হ্যায় থেকে অনুপ্রাণিত।
সমালোচক
২০১০ সালে, টাইমস অফ ইন্ডিয়া রিপোর্ট করেছে যে দিল মিল গয়ে একটি টিআরপি-ট্রিপার ছিল যখন করণ সিং গ্রোভার এবং শিল্পা আনন্দ ডঃ আরমান এবং ডঃ রিদ্ধিমা চরিত্রে অভিনয় করেছিলেন। ২০১২ সালে, তারা করণ সিং গ্রোভারকে "ছোট পর্দার বড় আইকন" এর মধ্যে তালিকাভুক্ত করেছিল এবং বলেছিলো যে ২০০৭ সালে তিনি একজন বিশাল "টিনএজ আইকন" ছিলেন এবং এমনকি অনুষ্ঠানটি বন্ধ হওয়ার দেড় বছর পরেও, আরেকটি সিজনের দাবি জনাই ভক্তরা।
ইন্ডিয়া টুডে -এর শ্বেতা ক্ষেরি লিখেছেন, "একটি নতুন কাস্ট এবং একটি নতুন গল্পের সাথে, রোমান্টিক চিকিৎসা নাটকটি তরুণদের আকর্ষণ করতে সফল হয়েছে।"
রেটিং
এটি ২০০৭ থেকে ২০০৮ সালে স্টার ওয়ানের ১ নং শো ছিল। ২০০৮ সালের জানুয়ারিতে, এটি ২.৪৮ টিআরপি অর্জন করে শীর্ষ হিন্দি জিইসি তালিকায় প্রবেশ করে। এই টিআরপিএস ঘটেছিলো যখন রিদ্ধিমা চরিত্রটি আরমানের কাছে তার ভালবাসার কথা স্বীকার করে।
বিতর্ক
২০০৭ সালে, টাইমস অফ ইন্ডিয়া রিপোর্ট করেছে যে দিল মিল গ্যায়ের সেটে মেয়েদের দল করণ সিং গ্রোভারের বাধ্যতামূলক ফ্লার্টিংয়ের কারণে তার থেকে দূরে থাকার সিদ্ধান্ত নিয়েছে। "স্পটবয় " এর সাথে একটি একচেটিয়া সাক্ষাত্কারে, শিল্পা আনন্দ প্রকাশ করেছেন যে তিনি ২০০৮ সালে শো ছেড়েছিলেন কারণ " জারা জারা টাচ মি টাচ মি " নাচের শুটিংয়ের সময় নির্বাহী প্রযোজকের সাথে তার ঝগড়া হয়েছিল।
২০০৯ সালে, যখন সুকির্তি কান্দপাল শো ছেড়ে দিয়েছিলেন, প্রযোজক সিদ্ধার্থ মালহোত্রা দিল মিল গয়েতে ফিরে আসার জন্য শিল্পা আনন্দের সাথে যোগাযোগ করেছিলেন কিন্তু তিনি উচ্চ পরিমাণ অর্থ চেয়েছিলেন যেটি তার এবং প্রযোজকের মধ্যে দ্বন্দ্বের কারণ হয়েছিল। সিনেভিস্তাস লিমিটেড জানিয়েছে যে তারা করণ সিং গ্রোভারের বিরুদ্ধে নিয়মিতভাবে কাজের জন্য ঘন্টা দেরিতে রিপোর্ট করার জন্য একটি অভিযোগ দায়ের করেছে, যার ফলে তাদের ক্ষতি হয়েছে এবং অভিনেত্রী জেনিফার উইঙ্গেট তাকে দিল মিল গয়ের সেটে চড় মেরেছিল। তারা কয়েক মাস ধরে একে অপরের সাথে কথা বলত না, তারা দু'জনে দুটি ভিন্ন সময়ে আলাদাভাবে তাদের দৃশ্যের জন্য শুটিং করত। ২০১০ সালে, একটি গুজব ছড়িয়ে পড়ে যে বাকি তিনজন অভিনেতা - করণ সিং গ্রোভার, করণ ওয়াহি এবং জেনিফার উইনগেট ডক্টর শিল্পা মালহোত্রার দিকে মনোনিবেশ বেশি করায় অসন্তুষ্ট।
অতিথি উপস্থিতি
মিলি যাব হাম তুমের সাথে ক্রসওভার
লাইন (অ্যাপ্লিকেশন)
লাইন (স্টাইল "লাইন") হল ইলেক্ট্রনিক ডিভাইস যেমন, স্মার্টফোন, ট্যাবলেট কম্পিউটার ও ব্যক্তিগত কম্পিউটারের তাৎক্ষণিক বার্তা প্রেরকের জন্য একটি মালিকানাধীন অ্যাপ্লিকেশন। লাইন ব্যবহারকারীরা টেক্সট, ছবি, ভিডিও এবং অডিও বিনিময়, এবং ভিওআইপি কথোপকথন এবং ভিডিও কনফারেন্স ফ্রি ব্যবহার করতে পারেন। লাইন জাপানের নিউ হিউম্যান নেটওয়ার্ক (এনএইচএন) উন্নয়ন দলের ১৫ জন সদস্যের দ্বারা ডিজাইন করা হয়েছে, যা কোরিয়ান, জাপানি, চীনা এবং আমেরিকান প্রকৌশলী দ্বারা গঠিত। এনএইচএন-এর চিফ স্ট্র্যাটেজি অফিসার লি হাএ জীন, এনএইচএন জাপানকে লাইন যোগাযোগ ব্যবস্থার ধারণাটি প্রস্তাব করেন। একে ২০১১ সালে জাপানে চালু করা হয়, আঠারো মাসের মধ্যে এটি ১০০ মিলিয়ন ব্যবহারকারীতে উপনীত হয় এবং মাত্র তার ছয় মাস পরে ২০০ মিলিয়ন ব্যবহারকারীতে পৌঁছায়। লাইন ২০১৩ সালে জাপানের বৃহত্তম সামাজিক নেটওয়ার্ক হিসাবে হয়ে ওঠে। অক্টোবর ২০১৪ সালে, লাইন বিশ্বব্যাপী ৫৬০ মিলিয়ন ব্যবহারকারীদের আকৃষ্ট করেছে বলে ঘোষণা করেছে. যার মধ্যে ১৭০ মিলিয়ন সক্রিয় ব্যবহারকারী অ্যাকাউন্ট রয়েছে। ফেব্রুয়ারি ২০১৫ সালে, ৬০০ মিলিয়ন ব্যবহারকারী গৃহীত হয়েছে এবং আশা করা হচ্ছে এ বছরের শেষের দিকে ৭০০ মিলিয়ন ব্যবহারকারীতে পৌঁছে যাবে।
লাইন মূলত এনড্রয়েড এবং আইওএস স্মার্টফোনের জন্য একটি মোবাইল অ্যাপ্লিকেশন হিসাবে বিকশিত হয়েছিল। পরে পরিষেবাটি ব্ল্যাকবেরি (আগস্ট ২০১২), নকিয়া আশা (এশিয়া ও ওশেনিয়া, মার্চ ২০১৩) , উইন্ডোজ ফোন (জুলাই ২০১৩) , ফায়ারফক্স ওএস (ফেব্রুয়ারি ২০১৪) এবং আইওএস ট্যাবলেট (অক্টোবর ২০১৪)। অ্যাপ্লিকেশনটি এছাড়াও মাইক্রোসফট উইন্ডোজ এবং ম্যাক ওএস প্ল্যাটফর্ম ব্যবহার করে ল্যাপটপ এবং ডেস্কটপ কম্পিউটারের জন্য সংস্করণ বিদ্যমান।
লাইন ২০১১ সালে এনএইচএন জাপান, দক্ষিণ কোরিয়া ভিত্তিক নাভের কর্পোরেশনের (পূর্বে এনএইচএন) জাপানি বাহু প্রকৌশলীর উদ্ভাবন হিসেবে শুরু হয়। আজ লাইন কর্পোরেশন দ্বারা পরিচালিত জনপ্রিয় মেসেজিং সার্ভিস, জাপানে একটি স্পিনঅফ কোম্পানি সদর দফতর যা এখনও নাভের একটা সহায়ক অবশেষ।
গানুর
গানুর (Ganaur) ভারতের হরিয়ানা রাজ্যের সোনিপাত জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে গানুর শহরের জনসংখ্যা হল ২৯,০০৫ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে গানুর এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
নেহরু জ্যাকেট
নেহরু জ্যাকেট হল পুরুষ বা মহিলাদের জন্য তৈরি নিতম্ব-দৈর্ঘ্যের এক ধরনের কোট, এটিতে ম্যান্ডারিন কলার থাকে, এবং এর সম্মুখভাগটি ভারতের আচকান বা শেরওয়ানির আদলে তৈরি করা হয়েছে। আচকান পোশাকটি পরতেন ভারতের প্রাক্তন প্রধানমন্ত্রী জওহরলাল নেহ্‌রু (১৯৪৭-১৯৬৪)।
শৈলী
হাঁটু পর্যন্ত লম্বিত আচকানের থেকে নেহেরু জ্যাকেটটি খাটো। উল্লেখযোগ্য যে, জওহরলাল নেহরু কখনও নেহরু জ্যাকেট পরেন নি।
জনপ্রিয়তা
১৯৬০ এর দশকের মাঝামাঝি সময়ে ইউরোপ এবং আমেরিকাতে এই জ্যাকেটটিকে নেহেরু জ্যাকেট হিসাবে বাজারজাত করা শুরু হয়েছিল। এটি ১৯৬০ এর দশকের শেষের দিকে এবং ১৯৭০ এর দশকের গোড়ার দিকে কিছুদিনের জন্য জনপ্রিয় হয়েছিল। অভিজাত শ্রেণীর উচ্চবিত্ত বিদেশী সংস্কৃতি সম্পর্কে ক্রমবর্ধমান সচেতনতা, আধুনিক জীবনশৈলীর সংক্ষিপ্ততা দ্বারা এর জনপ্রিয়তা উৎসাহিত হয়েছিল এবং, বিশেষত, দ্য বিটল্‌স এবং তারপরে দ্য মংকীজ এর জনপ্রিয়তা বাড়িয়ে দিয়েছিল।
ডোয়েন ব্র্যাভো
ডোয়েন জেমস জন ব্র্যাভো (Dwayne James John Bravo; জন্ম: ৭ অক্টোবর, ১৯৮৩) ত্রিনিদাদ ও টোবাগোর সান্তা ক্রুজ এলাকায় জন্মগ্রহণকারী ওয়েস্ট ইন্ডিয়ান ক্রিকেটার ও গায়ক। প্রকৃত অল-রাউন্ডার হিসেবে তিনি আক্রমণাত্মক ব্যাটসম্যান ও ডানহাতি মিডিয়াম-ফাস্ট বোলাররূপে নিজেকে উপস্থাপন করে থাকেন। ২০১২ সালের আইসিসি বিশ্ব টুয়েন্টি২০ প্রতিযোগিতায় বিজয়ী ওয়েস্ট ইন্ডিজ দলের অন্যতম সদস্য ছিলেন তিনি। আইসিসি প্লেয়ার র‌্যাঙ্কিং প্রথায় টুয়েন্টি২০ আন্তর্জাতিকে অল-রাউন্ডারের তালিকায় বর্তমানে তার অবস্থান অষ্টম। এছাড়াও ডোয়েন ব্র্যাভো ড্যারেন স্যামি’র পরিবর্তে ২০১৩ আইসিসি চ্যাম্পিয়ন্স ট্রফি প্রতিযোগিতায় ওয়েস্ট ইন্ডিজের অধিনায়কত্ব করেন।
খেলোয়াড়ী জীবন
২০০২ সালে ত্রিনিদাদ ও টোবাগো ক্রিকেট দলের পক্ষ হয়ে বার্বাডোসের বিপক্ষে প্রথম-শ্রেণীর ক্রিকেটে অভিষিক হন ব্র্যাভো। এ খেলায় তিনি শুধুমাত্র ব্যাটিং করেন। এর একমাস পর প্রথম-শ্রেণীর ক্রিকেটে শতক করেন এবং ইংল্যান্ড সফরে ওয়েস্ট ইন্ডিজ এ দলের পক্ষ হয়ে খেলেন। ২০০৩ এর শুরুতে আরও একটি শতক করলেও উইন্ডওয়ার্ড আইল্যান্ডের বিরুদ্ধে ৬/১১ লাভই তাকে উদীয়মান অল-রাউন্ডার করতে সহায়তা করে।
বিতর্ক
২০০৫ সালে দক্ষিণ আফ্রিকার বিপক্ষে অ্যান্টিগুয়ায় অনুষ্ঠিত ৪র্থ টেস্টে তিনি তার প্রথম শতক করেন। মার্ক বাউচারের হাতে আউট হন ১০৭ রানে। কিন্তু প্রতিপক্ষীয় দলনেতা গ্রেইম স্মিথের বিরুদ্ধে বর্ণবাদী মন্তব্যের জন্য সরাসরি অভিযোগ আনেন। কিন্তু স্বাক্ষ্য-প্রমাণাদির অভাবে স্মিথকে নির্দোষ বলে গণ্য করা হয় ও তরুণ অল-রাউন্ডার হিসেবে তাকে ক্ষমা প্রার্থনা করার দাবী জানান। পরবর্তীতে ব্র্যাভো ওয়েস্ট ইন্ডিজ ক্রিকেট বোর্ডের কাছে এমনটি তিনি করেননি বলে জানান যা দক্ষিণ আফ্রিকার গণমাধ্যমে ব্যাপক সমালোচিত হয় ও বিতর্কের জন্ম দেয়।
সম্মাননা
২০১৩ সালে প্রবর্তিত ক্যারিবিয়ান প্রিমিয়ার লীগের উদ্বোধনী আসরে বিক্রীত খেলোয়াড়দের তালিকায় তিনিও অন্তর্ভুক্ত হন।
৩১ জানুয়ারি, ২০১৫ তারিখে ব্র্যাভো টেস্ট ক্রিকেট থেকে তার অবসরের ঘোষণা দেন। তবে, ওডিআই এবং টি২০আই চালিয়ে যাচ্ছেন।
হোর্হে কুয়েঙ্কা
হোর্হে কুয়েঙ্কা বারেনো (, Jorge Cuenca; জন্ম: ১৭ নভেম্বর ১৯৯৯; হোর্হে কুয়েঙ্কা নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর সেহুন্দা দিভিসিওনের ক্লাব আলমেরিয়া এবং স্পেন অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলে থাকেন।
২০১৫–১৬ মৌসুমে, স্পেনীয় ফুটবল ক্লাব আলকোরকোনের যুব পর্যায়ের হয়ে খেলার মাধ্যমে কুয়েঙ্কা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৭–১৮ মৌসুমে, প্রথমে স্পেনীয় ক্লাব আলকোরকোন বি-এর হয়ে খেলার মাধ্যমে এবং পরবর্তীতে আলকোরকোনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, আলকোরকোনের হয়ে তিনি ৫ ম্যাচে অংশগ্রহণ করেছেন। অতঃপর ২০১৭–২০ মৌসুমে তিনি স্পেনীয় ক্লাব বার্সেলোনা বি-এ যোগদান করেছেন, বার্সেলোনা বি-এর সাথে চুক্তিবদ্ধ থাকাকালীন তিনি বার্সেলোনায় অন্তর্ভুক্ত হয়েছিলেন, তবে সেখানে তিনি একটি ম্যাচেও অংশগ্রহণ করেননি। বার্সেলোনা বি-এ ৩ মৌসুম অতিবাহিত করার পর ভিয়ারিয়ালের সাথে চুক্তি স্বাক্ষর করেছেন। ২০২০–২১ মৌসুমে, তিনি ধারে ভিয়ারিয়াল হতে আলমেরিয়ায় যোগদান করেছেন।
২০১৭ সালে, কুয়েঙ্কা স্পেন অনূর্ধ্ব-১৯ দলের হয়ে স্পেনের বয়সভিত্তিক পর্যায়ে অভিষেক করেছিলেন।
দলগতভাবে, কুয়েঙ্কা এপর্যন্ত ১টি শিরোপা জয়লাভ করেছেন, যা তিনি বার্সেলোনা বি-এর হয়ে জয়লাভ করেছেন।
প্রারম্ভিক জীবন
হোর্হে কুয়েঙ্কা বারেনো ১৯৯৯ সালের ১৭ই নভেম্বর তারিখে স্পেনের মাদ্রিদে জন্মগ্রহণ করেছেন এবং সেখানেই তার শৈশব অতিবাহিত করেছেন। তার ছোট ভাই দাবিদ কুয়েঙ্কাও একজন ফুটবল খেলোয়াড়।
আরডিএ ল্যাব স্কুল এন্ড কলেজ
পল্লী উন্নয়ন একাডেমী ল্যাবরেটরি স্কুল এন্ড কলেজ বা আরডিএ ল্যাবরেটরি স্কুল এন্ড কলেজ বাংলাদেশের বগুড়ার আরডিএতে বা পল্লী উন্নয়ন একাডেমীতে অবস্থিত একটি শিক্ষাপ্রতিষ্ঠান যা আরডিএ'র ক্যাম্পাসে ১৯৮৫ সালে একটি স্কুল প্রতিষ্ঠিত হয়। এটি বগুড়ার একটি স্বনামধন্য শিক্ষাপ্রতিষ্ঠান। বগুড়া শহর থেকে ১৬ কিমি দূরে শেরপুর উপজেলায় অবস্থিত। শেরপুর উপজেলার গাড়ীদহ ইউনিয়নের দশ মাইল নামক এলাকায় আরডিএ'র ক্যাম্পাসে এটি প্রতিষ্ঠিত।
প্রতিষ্ঠার কারণ
আরডিএ, বগুড়া স্বাধীনতা উত্তরকালে পল্লীর জনগোষ্ঠীর সার্বিক উন্নয়নের লক্ষ্যে ১৯৭৪ সালে প্রতিষ্ঠিত হয়। আরডিএ'র মূল কাজ হলো প্রশিক্ষণ, গবেষণা ও প্রয়োগিক গবেষণা কার্যক্রম পরিচালনা। এসবের মাধ্যমে পল্লী এলাকার দক্ষ মানব সম্পদ গড়ে তোলা, গ্রামীণ সমস্যা চিহ্নিতকরণ, সম্ভাবনা তুলে ধরা এবং সমস্যা সমাধানের দিক নির্দেশনা দেওয়া ও গ্রামীণ উন্নয়নের লক্ষ্যে বিভিন্ন ধরনের মডেল তৈরি করে জণগণের আর্থ-সামাজিক অবস্থার উন্নয়ন করা। আরডিএ এর কর্মকর্তা/কর্মচারীদের সন্তান-সন্ততিদের লেখা পড়ার সুবিধার্তে এবং এ অঞ্চলে উন্নত শিক্ষা বিস্তারের জন্য ১৯৮৫ সালে আরডিএ ল্যাবরেটরী স্কুল প্রতিষ্ঠিত হয়। ২০০১ সালে স্কুলের সাথে কলেজ শাখা সংযোজন করার বর্তমানে এটি আরডিএ ল্যাবরেটরি স্কুল এন্ড কলেজ নামে পরিচিত।
রাজবল্লভী কালীমন্দির, রাজবলহাট
থাম্ব|রাজবল্লভী দেবী মুর্তি
রাজবল্লভী কালীমন্দির পশ্চিমবঙ্গের হুগলি জেলার শ্রীরামপুর মহকুমার অন্তর্গত রাজবলহাট নামক স্থানে অবস্থিত একটি বিখ্যাত কালী মন্দির। রাজবল্লভী দেবীর নামানুসারে এই জায়গাটি রাজবলহাট নামে পরিচিত। জাঙ্গিপাড়া ও রাজবলহাট সংলগ্ন এলাকায় দেবী দুর্গা রাজবল্লভী দেবী রূপে পূজিতা হন। ভূরিশ্রেষ্ঠের মহারাজা রুদ্রনারায়ণ রায়মুখুটি এই মন্দির নির্মাণ করেন ষোড়শ শতকে।
বিবরণ
রাজবল্লভী কালীবিগ্রহ ছয় ফুট উচ্চ ও শ্বেতবর্ণা। গঙ্গামাটি দিয়ে বিগ্রহ নির্মিত। ত্রিনয়নী মুণ্ডমালিনী দ্বিভূজা বিগ্রহের ডানহাতে ছুরি ও বামহাতে রক্তপাত্র। কালীমূর্তির ডান পা শায়িত শিবের বুকের ওপরে এবং বাম পা বিরুপাক্ষের মস্তকে স্থাপিত। বিগ্রহটি শ্বেতকালিকা নামেও বিখ্যাত। এই মন্দির চত্বরে রাজবল্লভী দেবীর মন্দির ছাড়াও একাধিক মন্দির রয়েছে। 'পীঠ নির্নয়' গ্রন্থে এই স্থানটি অন্যতম শাক্তপীঠ হিসেবে পরিগণিত হয়।
জেমস নেবলেট
জেমস মন্টেগু নেবলেট (James Neblett; জন্ম: ১৩ নভেম্বর, ১৯০১ - মৃত্যু: ২৮ মার্চ, ১৯৫৯) সেন্ট মাইকেলের টেলর্স ল্যান্ড এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৫ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ব্রিটিশ গায়ানা দলের প্রতিনিধিত্ব করেন। দলে তিনি মূলতঃ ডানহাতি লেগ ব্রেক বোলার হিসেবে খেলতেন। এছাড়াও, মাঝারিসারিতে ডানহাতে কার্যকরী ব্যাটিং প্রদর্শন করতেন জেমস নেবলেট।
প্রথম-শ্রেণীর ক্রিকেট
১৯২৫-২৬ মৌসুম থেকে ১৯৩৮-৩৯ মৌসুম পর্যন্ত জেমস নেবলেটের প্রথম-শ্রেণীর খেলোয়াড়ী জীবন চলমান ছিল। ১৯২০-এর দশক থেকে ১৯৩০-এর দশক পর্যন্ত ব্রিটিশ গায়ানার পক্ষে ঘরোয়া ক্রিকেটে অংশ নিয়েছেন। নিজস্ব প্রথম তিনটি প্রথম-শ্রেণীর খেলাগুলোর সবকটিই ফেব্রুয়ারি, ১৯২৬ সালে বোর্দায় সফররত এমসিসি দলের বিপক্ষে ছিল। তিনি মাঝারিমানের খেলা প্রদর্শন করেন। কিন্তু, ব্যাট হাতে নিয়ে তেমন কিছুই করতে পারেননি। উভয় খেলায় তিনটি করে উইকেট পান ও এরজন্যে তাকে ২১৬ রান খরচ করতে হয়েছিল।
ইংল্যান্ড গমন
১৯২৩ সালে ইংল্যান্ড গমন করলেও তা টেস্ট মর্যাদার বাইরে ছিল। ১৯২৮ সালে আর.কে. নুনেসের অধিনায়কত্বে ওয়েস্ট ইন্ডিজ দলের সদস্যরূপে ইংল্যান্ড গমন করেন। এটিই ওয়েস্ট ইন্ডিজের প্রথম আনুষ্ঠানিক সফর ছিল। সর্বমোট আটটি প্রথম-শ্রেণীর ক্রিকেট খেলায় অংশ নিয়েছিলেন। তবে, কোনটিই তিন খেলার টেস্ট সিরিজের অংশ ছিল না। ফেনার্সে কেমব্রিজ বিশ্ববিদ্যালয়ের বিপক্ষে ওয়েস্ট ইন্ডিয়ান একাদশের সদস্যরূপে প্রথম ইনিংস ে ৬১ রান তুলে পূর্বতন ৫৯ রানকে ছাপিয়ে যান। কিন্তু, এরপর তার সমগ্র খেলোয়াড়ী জীবনে আর কোন অর্ধ-শতরানের ইনিংস ছিল না। ঐ সফরে তিনি ব্যর্থতার পরিচয় দেন। একমাত্র টেস্টে অংশগ্রহণের জন্যে দীর্ঘ সাত বছর অপেক্ষার প্রহর গুণতে হয়েছিল।